পে'ট্ৰল-ডিজেলৰ অভাৱনীয় মূল্যবৃদ্ধিৰ পৰিপ্ৰেক্ষিতত সদৌ অসম বেচৰকাৰী বাছ মালিক সন্থাই ৩ অক্তোবৰৰ পৰা বাছভাৰা বৃদ্ধি কৰিব বুলি ঘোষণা কৰিছিল যদিও আজি সন্থাই ঘোষণা কৰিছে যে ১০ অক্তোবৰলৈ কোনো যাত্ৰীবাহী গাড়ীৰে ভাৰা বৃদ্ধি কৰা নহয়। মহানগৰ জিলা পৰিবহণ কাৰ্যালয়ত অনুষ্ঠিত এখন বৈঠকত বাছ মালিক সন্থাই এই সিদ্ধান্ত লয়।
জানিব পৰামতে, দুই-এদিনতে চৰকাৰৰ সৈতে হ'ব বাছ মালিক সন্থাৰ আলোচনা হোৱাৰ কথা। উক্ত আলোচনাৰ পিছতহে পৰৱৰ্তী সিদ্ধান্ত ল'ব বাছ মালিক সন্থাই।
উল্লেখযোগ্য যে পূৰ্বে এক জাননী যোগে ৩ অক্টোবৰৰ পৰা ৫০ শতাংশ ভাৰা বৃদ্ধিৰ কথা ঘোষণা কৰিছিল বাছ মালিক সন্থাই। তেওঁলোকে ইন্ধনৰ অভাৱনীয় আৰু ধাৰাবাহিক মূল্য বৃদ্ধিৰ পৰিপ্ৰেক্ষিতত চৰকাৰক ভাৰা বৃদ্ধিৰ বাবে বাৰম্বাৰ আৱেদন নিবেদন কৰি অহাৰ পিছতো সঁহাৰি নাপাই নিজাববীয়া সিদ্ধান্তৰে এই ঘোষণা কৰিছিল।
কিন্তু সন্থাই ঘোষণা কৰা নতুন নিৰিখক লৈ প্ৰতিক্ৰিয়াৰ সৃষ্টি হোৱাত আৰু চৰকাৰৰ পৰা কোনো সঁহাৰি নোপোৱাত চৰকাৰৰ সৈতে আলোচনা কৰিবলৈ সিদ্ধান্ত লোৱা হয় আজিৰ বৈঠকত।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
